Konkursa “Daudzveidīgā pasaule kopā ar Boņuku”

KĀRTĪBA

**Mērķis:**

Iegūt bērnu veidotu vizuālo noformējumu projekta „Global Schools: EYD 2015 to Embed Global Learning in Primary Education„ ietvaros radīta mācību metodiskā materiāla ilustrēšanai, izmantojot Jāņa Klīdzēja radīto literāro tēlu *Boņuks*, lai parādītu to dažādību, ar ko savā ikdienā saskaras mūsdienu bērni

**Uzdevumi:**

* veicināt pirmsskolas un sākumskolas vecuma bērnu radošo spēju attīstību
* rosināt pedagogus paplašināt skolēnu redzesloku, palīdzot viņiem ieraudzīt dažādību tuvākajā apkārtnē no globālās izglītības viedokļa

**Organizatori:**

* Rēzeknes novada pašvaldības projekta „Global Schools: EYD 2015 to Embed Global Learning in Primary Education„ darba grupa

**Dalībnieki:**

* Rēzeknes novada pašvaldības pirmsskolas (bērni vecumā no 5 līdz 6 gadi) un sākumskolas skolēni līdz 11 gadu vecumam

**Norise:**

1. posms: labāko darbu atlase izglītības iestādēs
2. posms: labāko darbu atlase Rēzeknes novada pašvaldībā (iespieddarba noformēšanai) un izvērtēšana

**Darbu iesniegšana:**

* līdz **29.04.2016.** jāiesniedz vai jāiesūta Rēzeknes novada pašvaldības izglītības pārvaldē (adrese: Atbrīvošanas aleja 95A, Rēzeknē - 4. vai 10. kabinets) ne vairāk kā 3 tematiski un vizuāli atbilstošākie darbi no iestādes, kurā bērnu skaits ir līdz 100 un ne vairāk kā 5 no pārējām iestādēm

**Darbu noformēšana**:

* darbam jābūt veidotam izpildījumā uz A4 formāta lapas, izpildītam jebkurā tehnikā, izņemot datortehniku
* darbam otrā pusē jānorāda darba autora vārds, uzvārds, vecums, izglītības iestādes nosaukums, kuru bērns pārstāv, darba nosaukums un darbam jāpievieno vecāka parakstīts apliecinājums, ka viņa bērna darbu, konkursa organizatori var izmantot projekta vajadzībām, pēc šāda parauga:

***Apliecinājums***

*Es, (vecāka vārds, uzvārds), apliecinu, ka darba autora - manas meitas/dēla (vārds, uzvārds) darbu, kas iesniegts konkursā “Daudzveidīgā pasaule kopā ar Boņuku”, tā organizatori var izmantot projekta „Global Schools: EYD 2015 to Embed Global Learning in Primary Education„ vajadzībām bez jebkādiem ierobežojumiem, finansiālajām saistībām un pretenzijām no darba autora puses.*

*Vieta, Datums Vecāka paraksts*

**Vērtēšana un kritēriji:**

**Vērtēšana:** konkursa žūrija izvērtē darbus un labāko darbu autori saņem balvas

**Kritēriji:**

* atbilstība tēmai
* oriģinalitāte
* kvalitāte

**Konkursa rezultātu paziņošana:**

**Plānotā vieta:** Rēzeknes novada Ozolmuižas pagasta “Cilvēka bērna parks”

**Plānotais laiks:** 17.05.2016. plkst. 11.00